Rozsudok Súdneho dvora (tretia komora) z 10. marca 2016 – Italmobiliare/Komisia
(vec C‑268/14 P)(1)
„Odvolanie – Hospodárska súťaž – Trh ‚s cementom a výrobkami súvisiacimi s cementom‘ – Správne konanie – Nariadenie (ES) č. 1/2003 – Článok 18 ods. 1 a 3 – Rozhodnutie o žiadosti o informácie – Odôvodnenie – Spresnenie žiadosti“
1.                     Odvolanie – Dôvody – Nedostatočné alebo rozporné odôvodnenie – Prípustnosť (článok 256 ZFEÚ; Štatút Súdneho dvora, článok 58 prvý odsek) (pozri bod 17)
2.                     Akty inštitúcií – Odôvodnenie – Povinnosť – Rozsah – Posúdenie povinnosti odôvodnenia v závislosti od okolností prípadu – Potreba špecifikovať všetky relevantné skutkové a právne okolnosti – Neexistencia (článok 296 ZFEÚ) (pozri bod 18)
3.                     Hospodárska súťaž – Správne konanie – Žiadosť o informácie – Povinnosť odôvodnenia – Rozsah (článok 296 druhý odsek ZFEÚ; nariadenie Rady č. 1/2003, článok 18 ods. 3) (pozri body 19, 21 – 23, 26, 39 – 41)
Výrok
1.
Rozsudok Všeobecného súdu Európskej únie zo 14. marca 2014, Italmobiliare/Komisia (T‑305/11, EU:T:2014:126), sa zrušuje.
2.
Rozhodnutie Komisie K(2011) 2364 v konečnom znení z 30. marca 2011 týkajúce sa konania podľa článku 18 ods. 3 nariadenia Rady (ES) č. 1/2003 (vec COMP/39520 – Cement a výrobky súvisiace s cementom) sa zrušuje.
3.
Európska komisia znáša svoje vlastné trovy konania a je povinná nahradiť trovy konania, ktoré vynaložila Buzzi Italmobiliare SpA tak v prvostupňovom konaní vo veci T‑305/11, ako aj v tomto odvolacom konaní.
1 Ú. v. EÚ C 282, 25.8.2014.